text: 桑芸，山西太原府榆次縣人，明末清初官員。生平.幼家貧，借書讀之輒不忘，為文閎肆，袁督學繼鹹亟賞之。崇禎十二年庚辰科進士，通政司觀政，授行人司行人。明亡仕清，順治二年六月，授貴州道試監察御史，七月巡按真定等處，尋以劾奏弘文院大學士馮銓，被革職。九年十一月起用，升大理寺左寺正，十一年五月往福建恤刑。歷光祿寺寺丞，十二年六月升光祿寺少卿，尋升一級，為河南布政使司汝南道參政。十四年四月升廣西按察使，十六年正月升河南右布政使，十七年在遷任廣東左布政使途中，因積勞成疾，至蒙城病逝，賜祭葬。著有《笈雲集》。家族.曾祖桑元秀，陝西安化縣主簿。祖桑桐，靈石縣教諭。伯父桑維高，隆慶辛未進士，陝西參議。桑維傑，選貢，任介休訓導，升絳縣教諭、潞安府教授。桑維貞，生員。叔父桑維嵩。父桑維直。前母閻氏、於氏、郭氏、母朱氏。娶郭氏。子日知、日省、日襄。
metadata: erhwenkuo/wikipedia-zhtw
metadata: 桑芸
metadata: https://zh.wikipedia.org/wiki?curid=7539824